

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 302-01/19-01/12**

**URBROJ: 2198/31-01-19-1**

**U Gračacu, 19. lipnja 2019. g.**

Temeljem članka 13. Programa poticanja razvoja poduzetništva za 2019. godinu („Službeni glasnik Općine Gračac“ 3/19) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), općinska načelnica Općine Gračac raspisuje

**JAVNI POZIV**

**za dodjelu potpora za razvoj poduzetništva Općine Gračac**

**u 2019. godini**

1. **PREDMET I CILJEVI JAVNOG POZIVA**

Predmet ovog Javnog poziva je dodjela bespovratnih potpora za provedbu mjera iz Programa poticanja razvoja poduzetništva za 2019. godinu („Službeni glasnik Općine Gračac“ 3/19)- u daljnjem tekstu: Program.

Općina Gračac, sukladno članku 5. Programa, u cilju poticanja razvoja poduzetništva, za provedbu ovog Programa osigurao je sredstva u Proračunu Općine Gračac za 2019. godinu u ukupnom iznosu od 200.000,00 kuna i to za sljedeće mjere:

|  |  |  |
| --- | --- | --- |
| **MJERA** | **Naziv mjere** | **Planirani iznos**  **u 2019. godini**  **u HRK** |
| **1.** | Potpore novoosnovanim obrtima i tvrtkama – potpore Poduzetnicima početnicima koji prvi put otvaraju trgovačko društvo ili obrt | 40.000,00 |
| **2.** | Potpore poduzetnicima za financiranje pripreme i kandidiranje EU projekata | 20.000,00 |
| **3.** | Potpore za novo zapošljavanje i samozapošljavanje | 40.000,00 |
| **4.** | Ulaganje u standarde kvalitete | 8.000,00 |
| **5.** | Subvencioniranje troškova polaganja stručnih i majstorskih ispita | 10.000,00 |
| **6.** | Subvencioniranje nabavke opreme | 82.000,00 |
|  | **UKUPNO:** | **200.000,00** |

Ciljevi ovih mjera su smanjenje financijskih izdataka poduzetnika kod pokretanja poslovanja, ostvarivanje praktičnog obrazovanja i boljeg informiranja u poduzetništvu, poticanje korištenja sredstava iz Europskih fondova za projekte koji se odnose na gospodarski razvoj, poticanje zapošljavanja i samozapošljavanja, podizanje standarda kvalitete, nabavke opreme i proširenja poslovanja.

1. **KORISNICI, MJERE I UVJETI DODJELE POTPORA**

Korisnici mjera iz ovog Programa mogu biti subjekti malog gospodarstva utvrđeni Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13, i 121/16) **koji posluju cijelu godinu i imaju registrirano sjedište i prebivalište (obrtnici) na području Općine Gračac** izuzev trgovačkih društava kojima je Općina Gračac osnivač ili ima vlasnički udio u temeljnom kapitalu.

Ovaj Program potpora **ne odnosi se**:

* na poslovne subjekte koji djeluju u sektoru primarne proizvodnje poljoprivrednih proizvoda,
* na potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda u slučajevima određenim niže navedenom uredbom,
* na potpore koje se dodjeljuju poduzetnicima koji djeluju u sektorima ribarstva i akvakulture,
* na potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću te potpore koje se uvjetuju uporabom domaćih proizvoda umjesto uvezenih, a sve sukladno članku 1. stavku 1. točkama a) do e) Uredbe,
* na potpore za kupovinu vozila za cestovni prijevoz tereta sukladno članku 3. točki 2. Uredbe.

Potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU, L352 od 24.12.2013.) (u daljnjem tekstu: Uredba).

Sukladno članku 3. Uredbe ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR tijekom razdoblja od tri fiskalne godine a za poduzetnika koji obavlja cestovni prijevoz tereta za najamninu ili naknadu ne smije premašiti 100.000,00 EUR tijekom tri fiskalne godine te se ta navedena granica primjenjuje bez obzira na oblik ili svrhu potpore.

Korisnik potpore koji je u sustavu PDV-a ne ostvaruje pravo na povrat PDV-a kao prihvatljivog troška za potpore iz ovog Programa, sukladno tome podnositelj zahtjeva je dužan dostaviti potvrdu nadležne Porezne uprave da nije u sustavu PDV-a.

Temeljem ovog Programa pojedinom korisniku može se odobriti više vrsta potpora **do najvišeg ukupnog godišnjeg iznosa od** **30.000,00** kuna.

Ukoliko pojedinom mjerom nije drukčije definirano, potpora se može ostvariti **za prihvatljive troškove plaćene najranije od dana stupanja na snagu Programa poticanja razvoja poduzetništva za 2019. godinu– 20. travnja 2019. godine.**

**Prednost** prilikom dodjele potpora imaju deficitarne djelatnosti: **bravari, stolari, urari, postolari, krojači, staklari, ključari, automehaničari, vulkanizeri, autolimari, limari, krovopokrivači, zidari, građevinari, slastičari, soboslikari, pekari, proizvođači gotovih proizvoda**.

Korisnik potpore **mora imati najmanje jednog (1) zaposlenog na neodređeno vrijeme, uključujući vlasnika/cu**.

Korisnik potpore dužan je dostaviti **potvrdu Porezne uprave da nema dospjelih dugovanja.**

Korisnik potpore **na dan predaje zahtjeva ne smije imati niti dospjela dugovanja prema Općini Gračac**, što Općina Gračac provjerava u svojim službenim evidencijama.

**MJERA 1. Potpore novoosnovanim obrtima i tvrtkama –**

**potpore Poduzetnicima početnicima**

**koji prvi put otvaraju trgovačko društvo ili obrt**

Korisnici: Obrtnici i poduzetnici - početnici koji prvi put otvaraju obrt ili trgovačko

društvo ili imaju prvi put otvoren obrt ili trgovačko društvo koje ne posluje duže od 1 godine do datuma predaje zahtjeva, a koji posluju i imaju registrirano sjedište na području Općine Gračac te imaju 1 zaposlenog na neodređeno vrijeme, uključujući i vlasnika/cu.

Namjena: Potpore se dodjeljuju za sljedeće namjene:

* izradu poslovnih planova/investicijskih programa,
* nabavu informatičke opreme i poslovnog softvera,
* bankarske usluge za obradu kredita,
* ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, projektno-tehnološka dokumentacija, studija utjecaja na okoliš, razne dozvole, itd.),
* nabavku opreme za osnovnu djelatnost obrta ili trgovačkog društva,
* uređenje poslovnog prostora (građevinski, instalacijski i radovi unutrašnjeg uređenja),
* izrada web stranice te tiskanje promotivnih materijala,
* dopunska poduzetnička izobrazba vezana uz osnovnu djelatnost i informatičko obrazovanje.

Iznos: Jednokratno do 50% prihvatljivih dokumentiranih troškova, a najviše do 5.000,00 kuna po korisniku za navedene deficitarne djelatnosti, te najviše do 3.000,00 kn za ostale djelatnosti, do utroška raspoloživih sredstava.

Pravo na potporu imaju i trgovačka društva i obrti koji su upisani u registar Trgovačkog suda ili Obrtni registar prethodnih godina, a sada prvi put zapošljavaju osobu uključujući vlasnika/cu.

Pojedinom korisniku može se dodijeliti samo jedna potpora po ovoj mjeri.

Zahtjevi se podnose na **Obrascu 1** uz koji se prilaže sljedeća dokumentacija:

* preslika registracije (obrtnica, rješenje ili izvadak iz sudskog registra) te Uvjerenje o prebivalištu ili preslika osobne iskaznice za vlasnike obrta,
* potvrda Hrvatskog zavoda za mirovinsko osiguranje o prijavi zaposlenja,
* preslika računa koji glasi na obrt/tvrtku,
* preslika izvoda IBAN računa obrta/tvrtke kojom se dokazuje izvršeno plaćanje,
* potvrda Porezne uprave da subjekt nema dugovanja prema Poreznoj upravi (ne starija od 5 dana od dana predaje zahtjeva),

- dokaz da korisnik je/nije u sustavu PDV-a na dan podnošenja zahtjeva (potvrda

Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 2. Potpore poduzetnicima za financiranje pripreme**

**i kandidiranje EU projekata**

Općina Gračac dodijelit će potpore za financiranje pripreme i kandidiranje EU projekata na natječaje za korištenje sredstava iz fondova Europske unije po odobrenju o sufinanciranju projekta od strane povjerenstva, komisije ili drugog nadležnog tijela.

Korisnici: Obrtnici i poduzetnici koji posluju i imaju registrirano sjedište na području

Općine Gračac, uz uvjet:

* da će se projekt za koji se traži potpora realizirati na području Općine Gračac,
* da podnositelj ne koristi druge izvore sufinanciranja za predmetnu potporu,
* da podnositelj koristi usluge od pravnih i fizičkih osoba ovlaštenih za pružanje konzultantskih usluga,
* da je projekt kandidiran u 2019. godini
* da je račun za izvršene usluge izdan i plaćen u 2019. godini

Namjena: Naknade za konzultante, poslovne planove i studije izvedivosti kao i

ostalu dokumentaciju potrebnu za kandidiranje projekata na natječaje za

korištenje sredstava iz fondova Europske unije.

Iznos: Jednokratno do 50% prihvatljivih dokumentiranih troškova, a najviše do

5.000,00 kn po korisniku, do utroška raspoloživih sredstava.

Pojedinom korisniku može se dodijeliti samo jedna potpora po ovoj mjeri.

Zahtjevi se podnose na **Obrascu 2** uz koji se prilaže sljedeća dokumentacija:

* preslika registracije (obrtnica, rješenje ili izvadak iz sudskog registra) te Uvjerenje o prebivalištu ili preslika osobne iskaznice za vlasnike obrta,
* potvrda Hrvatskog zavoda za mirovinsko osiguranje o prijavi zaposlenja,
* preslika računa koji glasi na obrt/tvrtku,
* preslika izvoda IBAN računa obrta/tvrtke kojom se dokazuje izvršeno plaćanje,
* potvrda prijave projekta na natječaj za korištenje sredstava iz fondova Europske unije,
* potvrda Porezne uprave da subjekt nema dugovanja prema Poreznoj upravi (ne starija od 5 dana od dana predaje zahtjeva),

- dokaz da korisnik je/nije u sustavu PDV-a na dan podnošenja zahtjeva (potvrda

Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 3. Potpore za novo zapošljavanje i samozapošljavanje**

Pravo na subvenciju može se ostvariti samo za zapošljavanje radnika koji je prijavljen na Hrvatskom zavodu za zapošljavanje, Područni ured Zadar, Ispostava Gračac (u daljnjem tekstu: HZZ) kao nezaposlena osoba neprekidno najmanje 30 dana prije zapošljavanja te ima prebivalište na području Općine Gračac. Iznimno, uz potvrdu HZZ da nije bio registriran takav profil radnika koji je potreban poslodavcu, pravo na subvenciju može se ostvariti za zapošljavanje radnika koji nije bio prijavljen na zavodu za zapošljavanje, a ima prebivalište na području Općine Gračac.

Iznimno, pravo na subvenciju ostvaruje se za zapošljavanje osobe koja ima prebivalište na području Općine Gračac neovisno o prijavi u HZZ, a to joj je prvo zaposlenje u roku do 6 mjeseci nakon završetka redovnog školovanja.

Korisnici: Mjera se odnosi isključivo na poslodavce koji kao obrtnici ili poduzetnici,

imaju registriranudjelatnosti posluju na području Općine Gračac te osobe s

prebivalištem na području Općine Gračac koje se samozapošljavaju

registracijom obrta ili trgovačkog društva izuzev trgovačkih društava i

ustanova kojima je Općina Gračac osnivač ili ima vlasnički udjel u

temeljnom kapitalu.

Namjena: Povrat uplaćenih obveznih doprinosa NA i IZ bruto plaće (u nastavku:

doprinosi) za novozaposlene osobe.

Iznos: Visina sredstava za povrat obveznih doprinosa novozaposlenih osoba

utvrđuje se u sljedećim postocima:

* za prvih 6 mjeseci trajanja ugovora o radu - 50 % uplaćenih doprinosa,
* od 7. do 9. mjeseca trajanja ugovora o radu - 70 % uplaćenih doprinosa,
* od 10. do 12. mjeseca trajanja ugovora o radu - 100 % uplaćenih

doprinosa za novozaposlene osobe, odnosno najduže za uplaćene doprinose do 31. prosinca tekuće godine.

Najviši iznos sredstava potpore po jednoj novozaposlenoj osobi iznosi najviše 8.000,00 kuna, za najviše 1 novozaposlenu osobu, do utroška raspoloživih sredstava.

Najviša bruto plaća koja se priznaje za obračun doprinosa iznosi 8.000,00 kuna.

Mjesečni poticaj za svaku novozaposlenu osobu isplatit će se po isteku svakog mjeseca rada osobe za koju se isplaćuje poticaj, u roku od 15 dana od podnesenog zahtjeva za isplatu. Prilikom podnošenja zahtjeva za isplatu prvog mjesečnog poticaja, poslodavac podnosi svu potrebnu dokumentaciju navedenu na obrascu zahtjeva, a svaki sljedeći mjesec uz zahtjev podnosi presliku isplatne liste novozaposlenog radnika iz koje je vidljiv obračun doprinosa te drugih dokaza, odnosno propisane dokumentacije.

Tražitelj potpore odnosno radnik mora dostaviti potvrdu HZZ da ne ostvaruje potporu za zapošljavanje temeljem programa mjera za zapošljavanje od strane HZZ.

Na dan podnošenja zahtjeva za potporu, svaki novozaposleni radnik za kojeg se traži potpora, mora biti u radnom odnosu neprekidno, najmanje šest mjeseci i s prebivalištem u Općini Gračac te s datumom zapošljavanja ne ranijem od 01. listopada 2018. godine. Isto se odnosi i na osobe koje se samozapošljavaju.

U slučaju raskida ugovora o radu koji nije uvjetovan krivnjom radnika ili zahtjevom radnika za sporazumni prekid radnog odnosa prije isteka 180 dana, poslodavac je dužan izvršiti povrat dobivenih sredstava po osnovi ostvarene subvencije za poticanje zapošljavanja.

Zahtjevi za potporu za novo zapošljavanje poslodavci podnose na **Obrascu 3-A** uz koji se prilaže sljedeća dokumentacija:

- preslika registracije (obrtnica, rješenje ili izvadak iz sudskog registra) te Uvjerenje o

prebivalištu ili preslika osobne iskaznice za vlasnike obrta,

* presliku ugovora o radu za novozaposlenu osobu,
* presliku prijave M-1P radnika i Tiskanicu 2,
* potvrda HZZ PU Zadar, Ispostava Gračac da je osoba bila prijavljena kao nezaposlena osoba najmanje 30 dana prije zapošljavanja, osim za osobu kojoj je to prvo zaposlenje i koja se zapošljava u roku od 6 mjeseci nakon završetka redovnog školovanja; iznimno potvrda HZZ PU Zadar, Ispostava Gračac da nije bilo registriranog takvog profila radnika koji je potreban poslodavcu,
* stranica A i B obrasca JOPPD s potvrdom zaprimanja od strane Porezne uprave za posljednjih 6 mjeseci zaposlenja (ne ranije od 1. listopada 2018.)
* dokaz o visini obračunate i isplaćene bruto plaće i obveznih doprinosa za novozaposlene osobe za mjesec za koji se traži potpora (kopija izvoda),
* potvrdu HZZ da tražitelj potpore odnosno radnik ne ostvaruje potporu za zapošljavanje temeljem programa mjera za zapošljavanje od strane HZZ,
* uvjerenje o prebivalištu za novozaposlenu osobu ili preslik osobne iskaznice,
* potvrda Porezne uprave da subjekt nema dugovanja prema Poreznoj upravi (ne starija od 5 dana od dana predaje zahtjeva),
* dokaz da korisnik je/nije u sustavu PDV-a na dan podnošenja zahtjeva (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

* Obrazac IZJ.

LAG-ova ozdrav,

odarstvu).

Zahtjevi za potporu za samozapošljavanje se podnose na **Obrascu 3-B** uz koji se prilaže sljedeća dokumentacija:

- preslika registracije (obrtnica, rješenje ili izvadak iz sudskog registra) ,

* potvrdu HZZ PU Zadar, Ispostava Gračac da je osoba bila prijavljena kao nezaposlena osoba najmanje 30 dana koji prethode danu samozapošljavanja otvaranjem obrta ili trgovačkog društva, osim za osobu kojoj je to prvo zaposlenje i koja se samozapošljava u roku od 6 mjeseci nakon završetka redovnog školovanja,
* potvrdu HZZ da tražitelj potpore ne ostvaruje potporu za zapošljavanje temeljem programa mjera za zapošljavanje od strane HZZ,
* uvjerenje o prebivalištu na području Općine Gračac ili presliku osobne iskaznice za osobu koja se samozaposlila otvaranjem obrta ili trgovačkog društva,
* presliku prijave M-1P i Tiskanicu 2 za osobu koja se samozaposlila,
* stranica A i B obrasca JOPPD s potvrdom zaprimanja od strane Porezne uprave za posljednjih 6 mjeseci samozapošljavanja (ne ranije od 1. listopada 2018.)
* dokaz o visini obračunate i isplaćene bruto plaće i obveznih doprinosa za samozaposlenu osobu za mjesec za koji se traži potpora (kopija izvoda),
* potvrda Porezne uprave da subjekt nema dugovanja prema Poreznoj upravi (ne starija od 5 dana od dana predaje zahtjeva),
* dokaz da korisnik je/nije u sustavu PDV-a na dan podnošenja zahtjeva (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

* Obrazac IZJ.

**MJERA 4. Subvencioniranje ulaganja u standarde kvalitete**

Korisnici: Obrtnici i poduzetnici koji posluju i imaju registrirano sjedište na području

Općine Gračac.

Namjena: Nepovratna subvencija dodjeljuje se za:

* troškove uvođenja i implementacije sustava upravljanja kvalitetom i okolišem,
* certificiranje sukladnosti vlastitih proizvoda prema hrvatskim i europskim normama i smjernicama,
* troškove stjecanja prava uporabe znaka „Hrvatska kvaliteta“, „Izvorno hrvatsko“ i drugih znakova kvalitete,
* kupnju osnovnih sredstava, informatičke opreme, poslovnog softvera te sitnog inventara neophodnog za razvoj i unaprjeđenje kvalitete u proizvodnom, odnosno poslovnom procesu.

Iznos: Jednokratno do 50% prihvatljivih troškova, a najviše do 4.000,00 kuna po korisniku za navedene deficitarne djelatnosti, te najviše 2.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

Potpore se ne odobravaju za produljenje certifikacije.

Za ulaganja u standarde kvalitete, zahtjevi se podnose na **Obrascu 4**, uz koji se prilaže sljedeća dokumentacija:

- preslika registracije (obrtnica, rješenje ili izvadak iz sudskog registra) te Uvjerenje o

prebivalištu ili preslika osobne iskaznice za vlasnike obrta,

- potvrda Hrvatskog zavoda za mirovinsko osiguranje o prijavi zaposlenja,

- preslika računa koji glasi na obrt/tvrtku,

- preslika izvoda IBAN računa obrta/tvrtke kojom se dokazuje izvršeno plaćanje,

- preslika certifikata,

- potvrda Porezne uprave da subjekt nema dugovanja prema Poreznoj upravi (ne starija

od 5 dana od dana predaje zahtjeva),

- dokaz da korisnik je/nije u sustavu PDV-a na dan podnošenja zahtjeva (potvrda

Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 5. Subvencioniranje troškova polaganja stručnih**

**i majstorskih ispita**

Općina Gračac će odobriti jednokratno sufinanciranje troškova stručne izobrazbe ili prekvalifikacije ukoliko nositelj poticajne mjere ulaže u stručnu izobrazbu djelatnika ili njihovu prekvalifikaciju.

Korisnici: Obrtnici i poduzetnici koji posluju i imaju registrirano sjedište na području

Općine Gračac.

Namjena: Subvencioniranje troškova za:

* polaganje majstorskih ispita ili ispita o stručnoj osposobljenosti čije je polaganje propisano odredbama Zakona o obrtu (NN 143/13) za zanimanja propisana Pravilnikom o vezanim i povlaštenim obrtima i načinu izdavanja povlastica (NN 42/08), a u obrtnom registru imaju upisano obavljanje obrta sa sjedištem na području Općine Gračac.
* usavršavanje u zanimanju - srednjoškolsko stručno usavršavanje, za zaposlene osobe koje imaju prebivalište na području Općine Gračac.

Iznos: Jednokratno do 50 % troškova obračunatih od strane Hrvatske obrtničke

komore odnosno troškova usavršavanja, a najviše do 2.000,00 kuna po

djelatniku, za najviše tri osobe po poslodavcu, do utroška raspoloživih

sredstava.

Zahtjevi se podnose na **Obrascu 5** uz koji se prilaže sljedeća dokumentacija:

- preslika registracije (obrtnica, rješenje ili izvadak iz sudskog registra) te Uvjerenje o

prebivalištu ili preslika osobne iskaznice za vlasnike obrta,

- potvrda Hrvatskog zavoda za mirovinsko osiguranje o prijavi zaposlenja,

- uvjerenje o položenom majstorskom ispitu HOK-a, stručnom ispitu ili stečenoj

kvalifikaciji,

- preslika računa koji glasi na obrt/tvrtku,

- preslika izvoda IBAN računa obrta/tvrtke kojom se dokazuje izvršeno plaćanje

polaganja ispita ili troškova stručnog osposobljavanja,

- uvjerenje o prebivalištu ili preslik osobne iskaznice djelatnika koji se

usavršavao,

- dokaz da je osoba koja je položila majstorski, odnosno stručni ispit zaposlena ili je

otvorila obrt, odnosno trgovačko društvo,

- potvrda Porezne uprave da subjekt nema dugovanja prema Poreznoj upravi (ne starija

od 5 dana od dana predaje zahtjeva),

- dokaz da korisnik je/nije u sustavu PDV-a na dan podnošenja zahtjeva (potvrda

Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 6. Subvencioniranje nabavke opreme**

Korisnici: Obrtnici i poduzetnici koji posluju i imaju registrirano sjedište na području

Općine Gračac.

Namjena: Subvencioniranje troškova za:

- nabavku novih strojeva i opreme, evidentiranih kao oblik imovine, namijenjenih isključivo za obavljanje pretežite/glavne djelatnosti. Iz mjere je izuzeta nabavka vozila, rabljene opreme vrijednosti manje od 20.000,00 kuna i informatičke opreme.

Iznos: Jednokratno do 50% prihvatljivih dokumentiranih troškova, a najviše do 20.000,00 kuna po korisniku za navedene deficitarne djelatnosti, te najviše 12.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

Zahtjevi se podnose na **Obrascu 6** uz koji se prilaže sljedeća dokumentacija:

- preslika registracije (obrtnica, rješenje ili izvadak iz sudskog registra) te Uvjerenje o

prebivalištu ili preslika osobne iskaznice za vlasnike obrta,

- potvrda Hrvatskog zavoda za mirovinsko osiguranje o prijavi zaposlenja,

- preslika računa za strojeve odnosno opremu koji glasi na obrt/tvrtku,

- preslika izvoda IBAN računa obrta/tvrtke kojom se dokazuje izvršeno plaćanje

strojeva odnosno opreme,

- preslika dokaza da su strojevi, odnosno oprema, evidentirani kao oblik imovine,

- potvrda Porezne uprave da subjekt nema dugovanja prema Poreznoj upravi (ne starija

od 5 dana od dana predaje zahtjeva),

- dokaz da korisnik je/nije u sustavu PDV-a na dan podnošenja zahtjeva (potvrda

Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

1. **POSTUPAK PODNOŠENJA ZAHTJEVA I DODJELE POTPORE**

Zahtjevi za dodjele potpora iz ovog Programa, s popratnom dokumentacijom, ovisno o mjeri, dostavljaju se **isključivo na propisanim obrascima.**

**Zahtjevi se rješavaju prema redoslijedu prispjeća.**

Nepotpuni zahtjevi se ne razmatraju. Povjerenstvo može zatražiti od podnositelja zahtjeva i dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom. Nakon provjere i razmatranja dostavljene dokumentacije, Povjerenstvo dostavlja općinskoj načelnici prijedlog Odluke o dodjeli potpore na razmatranje i donošenje.

Po donošenju Odluke, Općina Gračac obavještava korisnika o dodijeljenoj potpori male vrijednosti. Odobrena novčana sredstva doznačuju se na IBAN račun korisnika općinske potpore odnosno podnositelja zahtjeva u roku od 30 dana od dana donošenja Odluke o dodjeli potpore, ukoliko pojedinom odlukom nije utvrđen drugi rok doznačavanja sredstava.

Korisnik potpore je dužan omogućiti davatelju potpore kontrolu namjenskog utroška dobivene potpore. Ukoliko je korisnik općinske potpore priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju podnositelj zahtjeva dobivena sredstva za tu godinu mora vratiti u Proračun Općine Gračac te će biti isključen iz svih općinskih subvencija u narednih 5 godina.

**Obrasci zahtjeva i izjave za prijavu dostupni su u pisarnici Općine Gračac ili na internetskim stranicama** [**www.gracac.hr**](http://www.gracac.hr)**. Zahtjevi za dodjelu potpora dostavljaju se u zatvorenoj omotnici osobno ili poštom na adresu: Općina Gračac, Park Sv. Jurja 1, 23440 Gračac, s napomenom „Javni poziv za dodjelu potpora poduzetnicima– ne otvaraj“**.

**Javni poziv otvoren je do iskorištenja sredstava planiranih u Proračunu Općine Gračac za 2019. godinu sukladno rasporedu na pojedinoj mjeri Programa, a najdulje do 10. prosinca 2019. godine, koji je i zadnji rok za predaju zahtjeva.**

1. **PRAVO NA PRISTUP INFORMACIJAMA**

Sukladno Zakonu o pravu na pristup informacijama („Narodne novine“ 25/13 i 85/15), Općina Gračac, kao tijelo javne vlasti, obvezna je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. U svrhu provođenja Zakona o pravu na pristup informacijama Općina Gračac obvezna je objavljivati obavijesti o raspisanim natječajima, dokumentaciju potrebnu za sudjelovanje u natječajnom postupku te obavijesti o ishodu natječajnog postupka. Slijedom navedenog, smatrat će se da je podnositelj prijave za dodjelu potpore po ovom javnom pozivu, podnošenjem zahtjeva za dodjelu potpore u kojem su navedeni njegovi osobni podaci, dao privolu za njihovo prikupljanje, obradu i korištenje istih javnom objavom na službenim internetskim stranicama, a u svrhu u koju su prikupljeni.

**OPĆINSKA NAČELNICA:**

**Nataša Turbić, prof.**